Komisijos reglamentas (EB) Nr. 130/2003
2003 m. sausio 24 d.
2003/04 prekybos metams nustatantis pagalbą už perdirbimui skirtus pomidorus pagal Tarybos reglamentą (EB) Nr. 2201/96
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkos organizavimo [1] su paskutiniais pakeitimais, padarytais Reglamentu (EB) Nr. 453/2002 [2], ypač į jo 6 straipsnio 1 dalį,
kadangi:
(1) 2001 m. kovo 2 d. Komisijos reglamento (EB) Nr. 449/2001, nustatančio Tarybos reglamento (EB) Nr. 2201/96 išsamias taikymo taisykles dėl pagalbos schemos perdirbtų vaisių ir daržovių produktams [3], su paskutiniais pakeitimais, padarytais Reglamentu (EB) Nr. 1426/2002 [4], 2 straipsnio 3 dalyje nustatyta, kad Komisija skelbia pagalbos už pomidorus dydį patvirtinusi, kad yra laikomasi Reglamento (EB) Nr. 2201/96 III priede nustatytų ribų.
(2) Reglamento (EB) Nr. 2201/96 5 straipsnio 3 dalies c punkte nustatyta, kad 2003/04 prekybos metams perdirbimo ribos perviršis turi būti apskaičiuojamas remiantis vidutiniu kiekiu, perdirbimui pateiktu suteikiant pagalbą 2001/02 ir 2002/03 metais.
(3) Vidutiniai pomidorų, pateiktų perdirbimui suteikiant pagalbą 2001/02 ir 2002/03 prekybos metais, kiekiai, apie kuriuos valstybės narės pranešė pagal Reglamento (EB) 449/2001 23 straipsnio 2 dalies a punktą, neviršija Bendrijos nustatytos ribos. Kadangi riba nebuvo viršyta, 2003/04 metams nustatyta pagalba turėtų būti tokio dydžio, kokia yra nustatyta Reglamento 9EB) Nr. 2201/96 4 straipsnio 2 dalyje.
(4) Šiame reglamente numatytos priemonės atitinka Iš vaisių ir daržovių pagamintų produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2003/04 prekybos metais pagalba už Reglamento (EB) Nr. 2201/96 2 straipsnyje nurodytus pomidorus yra EUR 34,50 už toną.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficia liajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. sausio 24 d.